title: 2008/365/ЕО: Решение на Комисията от 30 април 2008 година за създаване на експертна група в областта на финансовото образование

text:
               9.5.2008

               BG

               Официален вестник на Европейския съюз

               L 125/36

      РЕШЕНИЕ НА КОМИСИЯТА

   от 30 април 2008 година
   за създаване на експертна група в областта на финансовото образование
   (2008/365/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като има предвид, че:

               (1)

               Съгласно член 3 от Договора за създаване на Европейската общност една от дейностите на Общността включва вътрешен пазар, характеризиращ се с отмяната на пречките между държавите-членки за свободното движение на стоки, хора, услуги и капитали.

               (2)

               Член 95 от Договора за създаване на Европейската общност изисква в своите предложения относно създаването и функционирането на вътрешния пазар в областта на защита на потребителите Комисията да приема за база високо равнище на закрила, като взема под внимание, по-специално, всяко ново развитие, основаващо се на научните факти.

               (3)

               Член 149 от Договора за създаване на Европейската общност изисква Общността да допринася за развитието на качествено обучение чрез насърчаване на сътрудничеството между държавите-членки и, ако е необходимо, чрез подпомагане и допълване на техните действия, като напълно зачита отговорностите на държавите-членки за съдържанието на учебния процес и организацията на образователните системи и тяхното културно и езиково разнообразие.

               (4)

               Член 153 от Договора за създаване на Европейската общност изисква Общността да подкрепя интересите на потребителите и осигурява високо равнище на закрила на потребителите, като допринася за закрилата на здравето, сигурността и икономическите интереси на потребителите и като насърчава тяхното право на информация, просвета и самоорганизиране, с цел защита на техните интереси.

               (5)

               Както се посочва в Съобщението на Комисията Единен пазар за Европа през 21-ви век
                   (1) финансовото образование играе съществена роля, за да се гарантира, че единният пазар поражда преки ползи за гражданите на Европа, като им помага да придобият умения да вземат информирани решения при закупуване на финансови услуги, както и да разбират някои основни понятия, свързани с личните им финанси.

               (6)

               Значението на финансовото образование беше отбелязано също така в Бялата книга относно Политика на финансовите услуги 2005—2010 г. (2), в Зелената книга за финансовите услуги на дребно (3), в заключенията на Съвета на министрите на икономиката и финансите (ECOFIN) от 8 май 2007 г. (4) и в резолюцията на Европейския парламент относно политиката на финансовите услуги (5).

               (7)

               Комисията издаде съобщение Финансовото образование
                   (6), което наред с други инициативи обяви създаването на експертна група с практически опит в областта на финансовото образование.

               (8)

               Експертната група трябва да допринесе за обмена и насърчаването на най-добрите практики в областта на финансовото образование и трябва да подпомага Комисията в дейностите ѝ в областта на финансовото образование.

               (9)

               Експертната групата трябва да бъде съставена от лица, притежаващи знания и опит в областта на финансовото образование, които представляват широк кръг от заинтересовани страни в публичния и частния сектор.

               (10)

               В тази връзка е необходимо да бъде създадена Експертна група по финансово образование и нейният мандат и структури да бъдат подробно определени.

         РЕШИ:
   Член 1
   Създава се Експертна група по финансово образование, наричана по-долу „групата“.
   Член 2
   Задачи
   Задачите на групата са:

               —

               да обменя и насърчава най-добрите практики в областта на финансовото образование;

               —

               да съветва Комисията относно начина за прилагане на принципите за осигуряване на висококачествени схеми за финансово образование съгласно съобщението на Комисията „Финансово образование“;

               —

               да подпомага Комисията при идентифициране на правните, регулаторните, административните и други препятствия пред осигуряване на финансово образование;

               —

               да съветва Комисията как да бъдат преодолени идентифицираните препятствия;

               —

               да допринася за подготовката на различни инициативи, представени в съобщението за финансовото образование, и за планираната за 2010 г. оценка на тези инициативи;

         Комисията може да обсъжда с групата всеки въпрос, свързан с финансовото образование.
   Член 3
   Състав — Назначаване
   1.   След приемане на настоящото решение, Комисията публикува покана за набиране на кандидатури от органи на държавите-членки, университети, доставчици на финансови услуги и други групи, където е необходимо, които желаят да предложат кандидати за състава на групата. Приемат се и кандидатури на физически лица.
   2.   Членовете на групата, които са специалисти с познания и опит в областта на финансовото образование, се назначават от Комисията. Членовете се назначават като частни лица и от тях се изисква да съветват Комисията, без да се поддават на външно влияние.
   3.   Кандидатите, отговарящи на изискванията за прием, но които не са назначени, могат да бъдат включени в резервен списък, който Комисията може да използва за назначаване на заместници.
   4.   Групата се състои от максимум 25 члена.
   5.   Прилагат се следните разпоредби:

               —

               членовете на групата се назначават с тригодишен мандат, който може да бъде подновен. Те остават на длъжност до изтичане на мандата им или докато не бъдат заменени. Първата среща на групата отбелязва началото на мандата им;

               —

               членовете, които не са повече в състояние да допринасят ефективно за разискванията на групата, които подават оставка или не спазват условията, предвидени в настоящия параграф или в член 287 от Договора за създаване на Европейската общност, могат да бъдат заменени за оставащото време от мандата им;

               —

               членовете, назначени като частни лица, подписват всяка година заявление, че ще действат в обществен интерес, и декларация, посочваща отсъствието или наличието на интерес, който би могъл да накърни тяхната обективност;

               —

               имената на членовете се публикуват в публичния регистър на експертните групи и на интернет страницата на Генерална дирекция „Вътрешен пазар и услуги“. Имената на членовете се събират, обработват и публикуват в съответствие с разпоредбите на Регламент (ЕО) № 45/2001 относно защита на лицата по отношение на обработката на лични данни.

         Член 4
   Начин на действие
   1.   Групата се председателства от Комисията.
   2.   Със съгласието на Комисията могат да бъдат създавани подгрупи за разглеждане на конкретни въпроси съгласно мандат, установен от групата. Такива подгрупи се разпускат веднага след постигане на възложените им цели.
   3.   Наблюдатели със специфични познания по въпрос от дневния ред могат да бъдат поканени от председателя да участват в разискванията на групата или на подгрупата, ако това е полезно и/или необходимо.
   4.   Информацията, получена в резултат от участие в разискванията на групата или подгрупата, не може да бъде разгласявана, ако Комисията посочи, че информацията е от поверително естество.
   5.   Заседанията на групата и нейните подгрупи обикновено се провеждат в сграда на Комисията, в съответствие с процедури и график, определени от Комисията, която осигурява секретарските услуги. Други служители на Комисията, проявяващи интерес към разискванията, могат да участват в заседанията на групата и нейните подгрупи.
   6.   Групата приема свой процедурен правилник въз основа на стандартния процедурен правилник, приет от Комисията (7).
   7.   Комисията може да публикува на интернет страницата на Генерална дирекция „Вътрешен пазар и услуги“ на оригиналния език на съответния документ всяко обобщение, заключение или частично заключение или работен документ на групата.
   Член 5
   Разходи за заседанията
   1.   Комисията възстановява пътните и дневните разходи на членовете и наблюдателите във връзка с дейностите на групата в съответствие с действащите разпоредби на Комисията. Членовете не получават възнаграждение за предоставените от тях услуги.
   2.   Свързаните със заседанията разноски се възстановяват в рамките на лимитите на сумите, разпределени за съответния отдел по силата на годишната процедура за разпределяне на ресурсите.
   Член 6
   Влизане в сила
   Настоящото решение влиза в сила в деня на публикуването му в Официален вестник на Европейския съюз.

      Съставено в Брюксел на 30 април 2008 година.

            За Комисията

         Charlie McCREEVY

            Член на Комисията

      (1)  COM(2007) 724 и придружаващ работен документ „Инициативи в областта на финансовите услуги на дребно“, SEC(2007) 1520.

      (2)  COM(2005) 629 окончателен.

      (3)  COM(2007) 226.

      (4)  9171/07 (Преса 97).

      (5)  P6_TA-PROV(2007)0338/A6-0248/2007.

      (6)  COM(2007) 808.

      (7)  Приложение III към документ SEC(2005) 1004.


Важна правна забележка

|

52007BP0115(02)

2. Решение на Европейския парламент от 24 април 2007 г. относно приключване на сметките на Европейския център за мониторинг на расизма и ксенофобията за финансовата 2005 година (C6-0389/2006 - 2006/2156(DEC))

Официален вестник n° 074 E , 20/03/2008 стр. 0197 - 0198

		2.Решение на Европейския парламент от 24 април 2007 г. относно приключване на сметките на Европейския център за мониторинг на расизма и ксенофобията за финансовата 2005 година (C6-0389/2006 — 2006/2156(DEC))Европейският парламент,- като взе предвид окончателния годишен отчет на Европейския център за мониторинг на расизма и ксенофобията за финансовата 2005 г. [1],- като взе предвид доклада на Сметната палата относно окончателния годишен отчет на Европейския център за мониторинг на расизма и ксенофобията за финансовата 2005 г., заедно с отговорите на Центъра [2],- като взе предвид препоръката на Съвета 27 февруари 2007 г. (5711/2007 — C6-0080/2007),- като взе предвид Договора за ЕО, и п о-специално — член 276 от него,- като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности [3], и п о-специално — член 185 от него,- като взе предвид Регламент (ЕО) № 1035/97 на Съвета от 2 юни 1997 г. за създаване на Европейски център за мониторинг на расизма и ксенофобията [4], и п о-специално — член 12a от него,- като взе предвид Регламент (EО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета [5], и п о-специално — член 94 от него,- като взе предвид член 71 и приложение V към своя правилник,- като взе предвид доклада на Комисията по бюджетен контрол и становището на Комисията по граждански свободи, правосъдие и вътрешни работи (A6-0118/2007),1. Отбелязва, че окончателният годишен отчет на Европейския център за мониторинг на расизма и ксенофобията за финансовите 2004 и 2005 годни е, както следва:Източник: Информация, подадена от Центъра. Тази таблица обобщава данните, представени от Центъра в годишния счетоводен отчет.(в 1000 EUR) |Отчет за приходите и разходите за финансовите 2004 г. и 2005 г. || 2005 | 2004 |ПриходиОбщностни субсидии | 8189 | 5675 |Други приходи | 151 | 455 |Финансови приходи | | 21 |Субсидии по PHARE | 90 | 82 |Приходи общо (a) | 8430 | 6233 |РазходиПерсонал — Дял I от бюджета— Плащания | 3008 | 2645 |— Пренесени бюджетни кредити | 70 | 85 |Администрация — Дял II от бюджета— Плащания | 550 | 447 |— Пренесени бюджетни кредити | 582 | 37 |Оперативни дейности — Дял III от бюджета— Плащания | 2731 | 2352 |— Пренесени бюджетни кредити | 667 | 745 |Целеви приходи (Phare и др.)— Плащания | 0 | 7 |— Пренесени бюджетни кредити | 90 | 0 |Разходи общо (б) | 7698 | 6318 |Резултати за финансовата година (a-б) | 732 | - 85 |Пренесен баланс от предходната финансова година | 231 | 98 |Пренесени и анулирани бюджетни кредити | 210 | 241 |Бюджетни кредити за повторно използване от предходната финансова година, неползвани | | 0 |Отписани дължими суми | | - 23 |Разлики в обменен курс | -2 | 0 |Баланс за финансовата година | 1171 | 231 |2. Одобрява приключването на сметките на Европейския център за мониторинг на расизма и ксенофобията за финансовата 2005 г.;3. Възлага на своя председател да изпрати настоящото решение до директора на Европейския център за мониторинг на расизма и ксенофобията, Съвета, Комисията и Сметната палата и да осигури публикуването му в Официален вестник на Европейския съюз (серия L).[1] ОВ C 266, 31.10.2006 г., стр. 46.[2] ОВ C 312, 19.12.2006 г., стр. 93.[3] ОВ L 248, 16.9.2002 г., стр. 1. Регламент, изменен с Регламент (EО) № 1995/2006 (ОВ L 390, 30.12.2006 г., стр. 1).[4] ОВ L 151, 10.6.1997 г., стр. 1. Регламент, изменен с Регламент (EО) № 1652/2003 (ОВ L 245, 29.9.2003 г., стр. 33).[5] ОВ L 357, 31.12.2002 г., стр. 72.--------------------------------------------------


title: 2008/375/ЕО: Решение на Съвета от 29 април 2008 година относно сключването на Споразумение между Европейската общност и Република Турция за участие на Република Турция в работата на Европейския център за мониторинг на наркотици и наркомании

text:
               17.5.2008

               BG

               Официален вестник на Европейския съюз

               L 129/48

         РЕШЕНИЕ НА СЪВЕТА
   от 29 април 2008 година
   относно сключването на Споразумение между Европейската общност и Република Турция за участие на Република Турция в работата на Европейския център за мониторинг на наркотици и наркомании
   (2008/375/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 152 във връзка с член 300, параграф 2, първа алинея, първо изречение и параграф 3, първа алинея от него,
   като взе предвид предложението на Комисията,
   като взе предвид становището на Европейския парламент (1),
   като има предвид, че:

               (1)

               Регламент (ЕИО) № 302/93 на Съвета от 8 февруари 1993 г. за създаване на Европейски център за мониторинг на наркотици и наркомании (2) предвижда в своя член 13, че Центърът е отворен за участие на държави, които не са членки на Общността, които споделят интересите на Общността и тези на държавите-членки по отношение целите и работата на Центъра.

               (2)

               Споразумението между Европейската общност и Република Турция за участие на Република Турция в работата на Европейския център за мониторинг на наркотици и наркомании бе подписано от името на Общността на 30 октомври 2007 г. (3), като подлежи на сключване.

               (3)

               Споразумението следва да бъде одобрено,

         РЕШИ:
   Член единствен
   Споразумението между Европейската общност и Република Турция за участие на Република Турция в работата на Европейския център за мониторинг на наркотици и наркомании се одобрява от името на Общността.

      Съставено в Люксембург на 29 април 2008 година.

            За Съвета

            Председате

         D. RUPEL

      (1)  ΟВ C 308 E, 16.12.2006 г., стp. 17.

      (2)  ОВ L 36, 12.2.1993 г., стp. 1. Регламент, последно изменен с Регламент (ЕО) № 1651/2003 (ОВ L 245, 29.9.2003 г., стp. 30).

      (3)  ОВ L 323, 8.12.2007 г., стp. 24.


title: Решение на генералните секретари на Европейския Парламент, на Съвета, на Комисията, на съда на Европейските общности, на сметната палата, на Европейския икономически и социален комитет, на Комитета на регионите, както и на представителя на Европейския омбудсман от 26 януари 2005 година за организацията и функционирането на Европейското училище по администрация

text:
               01/ 08

               BG

               Официален вестник на Европейския съюз

               374

         32005D0119

               L 037/17

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      РЕШЕНИЕ НА ГЕНЕРАЛНИТЕ СЕКРЕТАРИ НА ЕВРОПЕЙСКИЯ ПАРЛАМЕНТ, НА СЪВЕТА, НА КОМИСИЯТА, НА СЪДА НА ЕВРОПЕЙСКИТЕ ОБЩНОСТИ, НА СМЕТНАТА ПАЛАТА, НА ЕВРОПЕЙСКИЯ ИКОНОМИЧЕСКИ И СОЦИАЛЕН КОМИТЕТ, НА КОМИТЕТА НА РЕГИОНИТЕ, КАКТО И НА ПРЕДСТАВИТЕЛЯ НА ЕВРОПЕЙСКИЯ ОМБУДСМАН

   от 26 януари 2005 година
   за организацията и функционирането на Европейското училище по администрация
   (2005/119/EО)
   ГЕНЕРАЛНИТЕ СЕКРЕТАРИ НА ЕВРОПЕЙСКИЯ ПАРЛАМЕНТ, НА СЪВЕТА, НА КОМИСИЯТА, СЕКРЕТАРЯТ НА СЪДА НА ЕВРОПЕЙСКИТЕ ОБЩНОСТИ, ГЕНЕРАЛНИТЕ СЕКРЕТАРИ НА СМЕТНАТА ПАЛАТА, НА ЕВРОПЕЙСКИЯ ИКОНОМИЧЕСКИ И СОЦИАЛЕН КОМИТЕТ, НА КОМИТЕТА НА РЕГИОНИТЕ, КАКТО И ПРЕДСТАВИТЕЛЯТ НА ЕВРОПЕЙСКИЯ ОМБУДСМАН,
   като взеха предвид Правилника за длъжностните лица на Европейските общности и Условията за работа на другите служители на тези Общности, установени с Регламент (EИО, Евратом, ЕОВС) № 259/68 на Съвета (1),
   като взеха предвид Решение 2005/118/EО на Европейския парламент, на Съвета, на Комисията, на Съда, на Сметната палата, на Европейския икономически и социален комитет, на Комитета на регионите и на Европейския омбудсман от 26 януари 2005 г. за създаването на Европейско училище по администрация (2), и по-специално член 5 от него,
   след съгласуване с комитета по Правилника за персонала,
   като имат предвид, че:

               (1)

               Междуинституционалното сътрудничество в областта на обучението следва да бъде подобрено, по-специално с цел обмен на ценности, които са общи за всички институции на Общността. Това сътрудничество има значителен принос, по-специално за достъпа до обучение, по-широкия обхват на предлаганото обучение и редуцирането на себестойността на единица продукт.

               (2)

               Принципът на разумното управление изисква да бъде възприет поетапен подход за създаването на Европейско училище по администрация, наричано по-долу „Училището“.

               (3)

               Решението за създаването на Училището дава правото на генералните секретари, на секретаря на Съда на европейските общности и на представителя на омбудсмана да идентифицират областите на обучение, с които Училището да бъде натоварено.

               (4)

               Когато една от подписващите институции прилага политика на персонала, която изисква обучение в специфична област, което Училището е длъжно да осигури, то тази политика следва да бъде улеснена чрез гарантирането на минимален брой места в курсовете на Училището за персонала на тази институция, особено ако това обучение е задължително или е условие за упражняването на определени функции, по-специално управленски функции.

               (5)

               Училището, както и всяка друга институция за обучение, следва да извлече полза от сътрудничеството на европейско ниво, като участва в съответните мрежи.

               (6)

               Следва да бъдат определени подробностите за подчинеността на Училището към Службата на Европейските общности за подбор на персонал, както е предвидено в член 4 от решението за създаването на Училището,

         РЕШИХА:
   Член 1
   Задължения на Европейското училище по администрация
   1.   Европейското училище по администрация, наричано по-долу „Училището“, планира, организира и оценява от името на институциите, които са подписали решението за създаването на Училището (наричани по-долу „институциите“), следните типове обучение:

               a)

               курсове по управление за длъжностни лица и на останалите служители, които са задължени или могат да бъдат задължени да изпълняват управленски функции;

               б)

               въвеждащи курсове за нови членове на персонала;

               в)

               задължително обучение, както е предвидено в член 45a от Правилника за персонала, като част от процеса на обмен между различните функционални групи.

         2.   Управленските и въвеждащите курсове, както е посочено в параграф 1, букви а) и б), могат да бъдат организирани от всяка една от институциите с цел допълване на тези курсове, в съответствие с техните специфични нужди. Училището има изключителна отговорност за организирането на обучението, посочено параграф 1, буква в).
   Член 2
   Отговорности на институциите
   1.   Органът по назначенията във всяка институция представя на разположение на Училището достатъчен брой служители като обучаващи в съответствие с приетите от управителния съвет правила, както е предвидено в член 7, буква ж)
   2.   По искане на Училището и в зависимост от наличността, институциите му предоставят помещения за обучение в съответствие с правилата, които трябва да бъдат установени от управителния съвет.
   Член 3
   Други услуги
   1.   Съгласно споразумение между директора на Училището и който и да е орган, служба или агенция, Училището може да приема участници от тях в курсовете, които организира, от името на институциите до изчерпването на свободните места.
   2.   По-специално, при обучението, предвидено в член 1, параграф 1, буква в), всяка година се запазват определен брой места за органите, службите и агенциите на Общността, като се вземат предвид заявените нужди, с цел да се гарантира еднакво третиране на назначения в тях персонал във връзка с член 45a от Правилника за длъжностните лица. Управителният съвет изпраща всяка година броя на местата и финансовото участие по отношение на разходите.
   3.   По писмено споразумение Училището може да включва в програмите си за обучение курсове, които са поискани от орган, служба или агенция на Общността, при условие че това не възпрепятства организирането на курсовете за институциите. Всяка договореност от този тип излага финансовите подробности за услугите, които трябва да бъдат предоставени от Училището, както и изисква предварителното одобрение на управителния съвет преди влизането ѝ в сила.
   4.   Когато е уместно и по искане на институция или който и да е орган, служба или агенция на Общността, Училището може да предоставя съдействие под формата на експертиза по отношение на обучението или други дейности, които са свързани с неговата област на дейност, посредством споразумение с директора на Училището, което установява финансовите подробности за тази услуга.
   Член 4
   Жалби и искания
   1.   Директорът на Училището упражнява правомощията, които са предоставени на органа по назначенията, съгласно член 90 от Правилника за персонала, по отношение на всички искания или жалби, свързани със задачите на училището.
   2.   В случай на такива жалби директорът на Училището се консултира с председателя на управителния съвет за това, кога той или тя възнамерява да подкрепи първоначалното решение.
   3.   Училището отговаря на исканията на Европейския омбудсман относно всички въпроси, които попадат в областта на неговите компетенции съгласно настоящото решение.
   Член 5
   Организация на дейностите
   1.   Като общо правило организираните от Училището курсове се провеждат в Брюксел и Люксембург. Могат да бъдат разглеждани и други места за провеждане, които са съвместими с принципа за разумното управление.
   2.   Управителният съвет гарантира балансиран достъп до курсовете за персонала на различните институции. Той гарантира, по-специално, за наличността на минимален брой места в курсовете на Училището за всяка институция, когато поисканото от Училището специфично обучение е задължително или предварително условие за упражняването на определени функции, по-специално управленски функции. Като част от процеса на планиране на годишната работна програма всяка заинтересована институция нотифицира нуждите си в съответните области. В окончателната работна програма се дава приоритет на организирането на такива курсове.
   3.   За да могат подписващите институции да се справят със специфични и временни ситуации, те имат възможност да поискат от Училището да приеме определен брой участници, който е по-голям от относителния дял на съответната институция от общия брой на персонала, като му предоставят необходимите бюджетни ресурси. Прилага се член 3, параграф 2.
   4.   Училището може да си сътрудничи с други колежи по администрация, институти и университети, които имат дейност в същата област. Това сътрудничество може да включва взаимни обмени.
   Член 6
   Управителен съвет
   За периода, в който Училището е подчинено на Европейската служба за подбор на персонал, наричана по-долу „Службата“, функцията на управителен съвет на Училището се упражнява от управителния съвет на Службата, в съответствие с условията на член 5 от Решение 2002/621/EО на генералните секретари на Европейския парламент, на Съвета и на Комисията, на секретаря на Съда на Европейските общности, на генералните секретари на Сметната палата, на Европейския икономически и социален комитет и на Комитета на регионите и на представителя на Европейския омбудсман (3).
   Член 7
   Задачи на управителния съвет
   В общия интерес на институциите управителният съвет:

               а)

               като действа с квалифицирано мнозинство, одобрява правилата, които регулират функционирането на Училището;

               б)

               като действа с обикновено мнозинство, по предложение на директора на Училището, одобрява организационната структура на Училището;

               в)

               като действа с обикновено мнозинство, съгласно бюджетна процедура на базата на проект, изготвен от директора на Училището, изготвя оценка на приходите и разходите на Училището и ги изпраща на Комисията с цел изготвянето на оценката на приходите и разходите на Комисията; същевременно предлага на Комисията всички корекции в плана за създаване на Училището, които счита за необходими;

               г)

               като действа с обикновено мнозинство, одобрява типа и тарифите за допълнителните услуги, които Училището може да предоставя срещу заплащане от институциите, органите, службите и агенциите, както и реда и условията, при които Училището може да ги предоставя;

               д)

               като действа с единодушие, по предложение на директора на Училището, одобрява работната програма. Работната програма обхваща също така и услуги, които не са пряко свързани с дейностите по обучението;

               е)

               като действа с квалифицирано мнозинство, на базата на проект, изготвен от директора на Училището, одобрява годишния отчет за управлението, който обхваща отделните раздели на приходната и разходната част, свързани с извършената дейност и предоставените от Училището услуги. Преди 1 май на всяка година Училището изпраща на институциите отчета за предходната финансова година, изготвен съгласно аналитичното счетоводство;

               ж)

               като действа с квалифицирано мнозинство, на базата на нуждите от обучение, определя правилата, които управляват предоставянето на Училището от всяка институция на достатъчен брой служители като обучаващи.

         Член 8
   Назначаване на персонал
   1.   За периода, в който Училището е подчинено на Службата, функцията на директор на Училището се изпълнява от ръководителя на Службата.
   2.   Директорът е орган по назначенията за персонала на Училището.
   3.   Директорът информира управителния съвет за извършените назначения, подписаните договори, направените повишения и заведените дисциплинарни производства срещу длъжностни лица или останалите служители.
   4.   Длъжностните лица на всички институции на Общността се информират за свободните постове в Училището възможно най-бързо след решението наоргана по назначенията относно решението за попълване на тези постове.
   5.   Когато изпълнява задачи, които се оценяват като второстепенни, Училището може да се възползва от назначения на договор персонал, както е определено в член 3a, параграф 1, буква в) от условията за работа на другите служители.
   Член 9
   Задължения на директора и управление на персонала
   1.   Директорът отговаря за безпрепятственото функциониране на Училището. В рамките на отговорностите на управителния съвет той или тя действат под ръководството на последния. Той или тя предоставят секретарски услуги по отношение на управителния съвет, отчитат се на последния за изпълнението на задълженията си, както и представят всички предложения за безпрепятственото функциониране на Училището.
   2.   Административните процедури, свързани с ежедневното управление на персонала, такива като възнаграждения, годишен отпуск, отпуск по болест, застраховка живот и пенсионни осигуровки, се изпълняват при същите условия, както за длъжностните лица и останалите служители на Комисията. Този списък не е изчерпателен и Училището може да го разширява по споразумение с Комисията, с цел да покрие и други области.
   Член 10
   Директор на училището
   1.   За периода, в който Училището е подчинено на Службата, ръководителят на Училището се назначава от Комисията след получаване на положително становище на управителния съвет, за което е налице обикновено мнозинство. Управителният съвет участва пряко в процедурите, които следва да бъдат извършени за назначаването на директора на Училището, и по-специално изготвянето на обявата за свободната позиция и разглеждането на кандидатурите.
   2.   Директорът на Училището отговаря, при подчиненост на ръководителя на Службата, за изпълнението на задълженията, установени в член 2 от решението за създаването на Европейското училище по администрация. Той или тя присъстват на заседанията на управителния съвет, на които се обсъждат точки, попадащи в неговите или нейните компетенции.
   Член 11
   Финансови аспекти
   1.   Отпуснатите за Училището бюджетни средства, общият размер на които се вписва в отделна бюджетна линия в рамките на раздела на бюджета за Комисията, се установява подробно в приложението към този раздел. Това приложение има формата на отчет на приходите и разходите, с разбивка по същия начин, както разделите на бюджета.
   2.   Щатното разписаниена Училището се прилага към това на на Комисията.
   3.   По предложение на управителния съвет Комисията делегира правоомощията на разпореждане с отпуснатите за Училището бюджетни кредити, вписани в приложението, на директора на Училището и определя ограниченията и условията, които се прилагат за това делегиране. В края на финансовата година, управителният съвет информира бюджетния орган за разбивката на сумите, показани в бюджетната линия на приложението, които са получени срещу предоставените от Училището допълнителни услуги.
   4.   Бюджетът на Училището се изготвя и изпълнява в съответствие с Регламент 1605/2002/ЕО, Евратом на Съвета (4).
   5.   За периода, в който Училището е подчинено на Службата, финансовите разпоредби на параграфи 1—4, и по-специално бюджетът на Училището и неговият персонал се разглеждат в контекста на бюджета на Службата. Прилагат се правилата, които са валидни за бюджета на Службата. За да се улесни идентифицирането на отпуснатите на Училището средства, при спазване на бюджетните правила, персоналът на Училището се посочва като отделна позиция в щатното разписаниена Службата; бюджетните кредитиза оперативни разходи, които са специфични за Училището, се посочват в отделен член от приложение IV.
   Член 12
   Преразглеждане на задълженията
   1.   Настоящото решение се преразглежда по отношение на задълженията, посочени в член 1, параграф 1, най-рано след изтичането на период от три години след създаването на Училището.
   2.   Всички промени на тези задължения изискват единодушното съгласие на генералните секретари, на секретаря на Съда на Европейските общности и на представителя на Европейския омбудсман по съответното предложение, което е прието от управителния съвет с квалифицирано мнозинство, както е определено в член 5, параграф 6 от Решение 2002/621/EО на базата на подробен отчет от ръководителя.
   Член 13
   Преглед на подчинеността на Службата
   1.   Най-късно в края на третата година от дейността на Училището, ръководителят на Службата подготвя подробен отчет пред Управителния съвет относно административната подчиненост на Училището на Службата. Управителният съвет може да реши да преустанови тази подчиненост с решение, което е взето в съответствие с правилата, установени в член 4, параграф 3 от решението за създаването на Училището. Когато управителният съвет реши, че подчинеността следва да продължи, в неговото решение се съдържа мотивирано становище.
   2.   Когато управителният съвет реши, съгласно предвидената в параграф 1 процедура, че подчинеността се подновява, той посочва в решението датата, до която ще преразгледа този въпрос.
   Член 14
   Дата на влизане в сила
   Настоящото решение влиза в сила в деня на публикуването му в Официален вестник на Европейския съюз.

      Съставено в Брюксел на 26 януари 2005 година.

            За Европейския парламент

            Генерален секретар

         Julian PRIESTLEY

            За Съвета

            Заместник-генерален секретар

         Pierre DE BOISSIEU

            За Комисията

            Генерален секретар

         David O'SULLIVAN

            За Съда на Европейските общности

            Секретар

         Roger GRASS

            За Сметната палата

            Генерален секретар

         Michel HERVÉ

            За Европейския икономически и социален комитет

            Генерален секретар

         Patrick VENTURINI

            За Комитета на регионите

            Генерален секретар

         Gerhard STAHL

            Европейски омбудсман

         Nikiforos DIAMANDOUROS

      (1)  ОВ L 56, 4.3.1968 г., стр. 1. Регламент, последно изменен с Регламент 31/2005/EО, Евратом (ОВ L 8, 12.1.2005 г., стр. 1).

      (2)  ОВ L 37, 10.2.2005 г., стр. 14.

      (3)  ОВ L 197, 26.7.2002 г., стр. 56.

      (4)  ОВ L 248, 16.9.2002 г., стр. 1.


title: 2008/979/ЕО: Решение на Съвета от 18 декември 2008 година за подписване от името на Общността и за временно прилагане на Споразумението между Европейската общност и Конфедерация Швейцария за изменение на приложение 11 към Споразумението между Европейската общност и Конфедерация Швейцария относно търговията със селскостопански продукти

text:
               31.12.2008

               BG

               Официален вестник на Европейския съюз

               L 352/23

         РЕШЕНИЕ НА СЪВЕТА
   от 18 декември 2008 година
   за подписване от името на Общността и за временно прилагане на Споразумението между Европейската общност и Конфедерация Швейцария за изменение на приложение 11 към Споразумението между Европейската общност и Конфедерация Швейцария относно търговията със селскостопански продукти
   (2008/979/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално членове 37 и 133 и член 152, параграф 4, буква б) във връзка с член 300, параграф 2, първа алинея от него,
   като взе предвид предложението на Комисията,
   като има предвид, че:

               (1)

               На 25 октомври 2004 г. Съветът упълномощи Комисията да започне преговори с Конфедерация Швейцария с оглед актуализиране и адаптиране на Споразумението между Европейската общност и Конфедерация Швейцария относно търговията със селскостопански продукти.

               (2)

               Общността и Конфедерация Швейцария договориха Споразумение за изменение на приложение 11 към горепосоченото споразумение.

               (3)

               Споразумението между Европейската общност и Конфедерация Швейцария за изменение на приложение 11 към Споразумението между Европейската общност и Конфедерация Швейцария относно търговията със селскостопански продукти следва да бъде подписано и временно прилагано от 1 януари 2009 г. до приключване на процедурите за формалното му сключване,

         РЕШИ:
   Член 1
   Подписването на Споразумението между Европейската общност и Конфедерация Швейцария за изменение на приложение 11 към Споразумението между Европейската общност и Конфедерация Швейцария относно търговията със селскостопански продукти и на заключителния акт към него се одобряват от името на Общността, при условие че посоченото споразумение бъде сключено.
   Текстът на споразумението е приложен към настоящото решение.
   Член 2
   Председателят на Съвета е оправомощен да посочи лицето(ата), упълномощено(и) да подпише(ат) споразумението и заключителния акт към него от името на Общността, при условие че то бъде сключено.
   Член 3
   До приключването на необходимите за неговото сключване процедури споразумението се прилага временно от 1 януари 2009 г. в съответствие с член 2 от него.
   Член 4
   Настоящото решение се публикува в Официален вестник на Европейския съюз.

      Съставено в Брюксел на 18 декември 2008 година.

            За Съвета

            Председател

         M. BARNIER

   ЗАКЛЮЧИТЕЛЕН АКТ
   Представителите на
   ЕВРОПЕЙСКАТА ОБЩНОСТ,
   от една страна, и на
   КОНФЕДЕРАЦИЯ ШВЕЙЦАРИЯ,
   от друга страна,
   на срещата си на двадесет и трети декември две хиляди и осма година в Париж за подписване на Споразумението между Европейската общност и Конфедерация Швейцария за изменение на приложение 11 към Споразумението между Европейската общност и Конфедерация Швейцария относно търговията със селскостопански продукти приеха изложената по-долу и приложена към настоящия заключителен акт декларация на Швейцария:

               —

               Декларация на Швейцария относно вноса на месо, произведено с използването на хормони за повишаване на продуктивността на животните.

      Съставен в Париж на двадесет и трети декември две хиляди и осма година.
      Hecho en París, el veintitrés de diciembre de dos mil ocho.
      V Paříži dne dvacátého třetího prosince dva tisíce osm.
      Udfærdiget i Paris, den treogtyvende december to tusind og otte
      Geschehen zu Paris am dreiundzwanzigsten Dezember zweitausendacht.
      Sõlmitud kahekümne kolmandal detsembril kahe tuhande kaheksandal aastal Pariisis.
      Έγινε στο Παρίσι, στις είκοσι τρεις Δεκεμβρίου δύο χιλιάδες οκτώ.
      Done at Paris, on the twenty-third day of December in the year two thousand and eight.
      Fait à Paris, le vingt-trois décembre deux mil huit.
      Fatto a Parigi, addì ventitré di dicembre duemilaotto
      Parīzē, divtūkstoš astotā gada divdesmit trešajā decembrī.
      Priimta Paryžiuje du tūkstančiai aštuntųjų metų gruodžio dvidešimt trečią dieną.
      Kelt Párizsban, a kétezer-nyolcadik év december havának huszonharmadik napján.
      Magħmul f'Pariġi, fit-tlieta u għoxrin jum ta' Diċembru elfejn u tmienja.
      Gedaan te Parijs op drieëntwintig december tweeduizendacht.
      Sporządzono w Paryżu dnia dwudziestego trzeciego grudnia dwa tysiące ósmego roku.
      Feito em Paris, aos vinte e três de Dezembro de dois mil e oito.
      Încheiat la Paris, la douăzeci și trei decembrie două mii opt.
      V Paríži dvadsiateho tretieho decembra dvetisícosem
      Sestavljeno v Parizu, triindvajsetega decembra leta dva tisoč osem.
      Tehty Pariisissa kahdentenakymmenentenäkolmantena päivänä joulukuuta vuonna kaksituhattakahdeksan.
      Undertecknat i Paris den tjugotredje december tjugohundraåtta.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vārdā
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         За Конфедерация Швейцария
         Por la Confederación Suiza
         Za Švýcarskou konfederaci
         For Det Schweiziske Forbund
         Für die Schweizerische Eidgenossenschaft
         Šveitsi Konföderatsiooni nimel
         Για την Ελβετική Συνομοσπονδία
         For the Swiss Confederation
         Pour la Confédération suisse
         Per la Confederazione svizzera
         Šveices Konfederācijas vārdā
         Šveicarijos Konfederacijos vardu
         a Svájci Államszövetség részéről
         Għall-Konfederazzjoni Żvizzera
         Voor de Zwitserse Bondsstaat
         W imieniu Konfederacji Szwajcarskiej
         Pela Confederação Suíça
         Pentru Confederația Elvețiană
         Za Švajčiarsku konfederáciu
         Za Švicarsko konfederacijo
         Sveitsin valaliiton puolesta
         På Schweiziska edsförbundets vägnar

   ДЕКЛАРАЦИЯ НА ШВЕЙЦАРИЯ
   относно вноса на месо, произведено с използване на хормони за повишаване на продуктивността на животните
   Швейцария декларира, че ще вземе предвид окончателното решение на Световната търговска организация (СТО) по отношение на възможността за забрана на вноса на месо, произведено с използване на хормони за повишаване на продуктивността на животните и че ще преразгледа съответно своите разпоредби, регулиращи вноса на месо от държави, които не са забранили използването на хормони за повишаване на продуктивността на животните, както и че ще приведе въпросните разпоредби в съответствие със съответните правила на Общността, ако е необходимо.
    ---documentbreak---

               31.12.2008

               BG

               Официален вестник на Европейския съюз

               L 352/24

         СПОРАЗУМЕНИЕ
   между Европейската общност и Конфедерация Швейцария за изменение на приложение 11 към Споразумението между Европейската общност и Конфедерация Швейцария относно търговията със селскостопански продукти
   ЕВРОПЕЙСКАТА ОБЩНОСТ,
   наричана по-долу „Общността“,
   и
   КОНФЕДЕРАЦИЯ ШВЕЙЦАРИЯ,
   наричана по-долу „Швейцария“,
   наричани заедно по-долу „страните“,
   като имат предвид, че:

               (1)

               Споразумението между Европейската общност и Конфедерация Швейцария от 21 юни 1999 г. относно търговията със селскостопански продукти, наричано по-долу „споразумението“, влезе в сила на 1 юни 2002 г.

               (2)

               Приложение 11 към споразумението, наричано по-долу „приложение 11“, се отнася до ветеринарните и зоотехническите мерки, приложими към търговията с живи животни и животински продукти.

               (3)

               Швейцария пое ангажимент да транспонира в националното си законодателство разпоредбите на Регламент (ЕО) № 998/2003 на Европейския парламент и на Съвета от 26 май 2003 г. относно ветеринарно-санитарните изисквания, които са приложими при движение с нетърговска цел на домашни любимци, и за изменение на Директива 92/65/ЕИО на Съвета (1). Вследствие на това страните трябва да внесат изменение в споразумението, за да вземат предвид разширяването на приложното му поле до движението на домашни любимци с нетърговска цел.

               (4)

               Швейцария пое ангажимент да транспонира в националното си законодателство разпоредбите на Директива 91/496/ЕИО на Съвета от 15 юли 1991 г. относно определяне на принципите на организация на ветеринарните проверки на животни, въведени в Общността от трети страни, и за изменение на Директиви 89/662/ЕИО, 90/425/ЕИО и 90/675/ЕИО (2), Директива 97/78/ЕО на Съвета от 18 декември 1997 г. за определяне на принципите, които регулират организацията на ветеринарните проверки на продуктите, въведени в Общността от трети страни (3), Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека (4), Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (5), както и всички приети с оглед на тяхното прилагане разпоредби в областта на контрола на вноса с произход от трети страни в Европейския съюз, в резултат на което страните по споразумението трябва съответно да адаптират неговите разпоредби.

               (5)

               Измененията и корекциите, възникнали вследствие на съответните промени в законодателствата, надхвърлят обхвата на правомощията, предоставени на Съвместния ветеринарен комитет. Следователно е необходимо приложение 11 към споразумението да бъде актуализирано и изменено,

         СЕ СПОРАЗУМЯХА ЗА СЛЕДНОТО:
   Член 1
   1.   В приложение 11 в края на член 1, параграф 1 се добавя следното трето тире:

               „—

               движението на домашни любимци с нетърговска цел.“;

         2.   В приложение 11 заглавието на дял I се заменя със следното:

      „Търговия с живи животни и техните сперма, яйцеклетки и ембриони и движение на домашни любимци с нетърговска цел“.

   3.   В приложение 11, дял I, член 3 се заменя със следното:

      „Член 3
      Страните се съгласяват, че търговията с живи животни и техните сперма, яйцеклетки и ембриони и движението на домашни любимци с нетърговска цел трябва да се извършват в съответствие със законодателството, посочено в допълнение 2. Това законодателство се прилага при спазване на специалните условия и процедури, предвидени в посоченото допълнение.“;

   4.   Член 15 от приложение 11 се заменя със следното:

      „Член 15
      Животински продукти: проверки по границите и плащане на такси
      Проверките при търговията с животински продукти между Общността и Швейцария се извършват в съответствие с разпоредбите на допълнение 10.“.

   Член 2
   Настоящото споразумение се ратифицира или одобрява от страните в съответствие с вътрешните им процедури.
   Страните се нотифицират взаимно за приключването на тези процедури.
   То се прилага временно от 1 януари 2009 г. до приключването на тези процедури.
   Настоящото споразумение влиза в сила в деня след последната нотификация.
   Член 3
   Настоящото споразумение е съставено в два екземпляра на английски, български, гръцки, датски, естонски, ирландски, италиански, испански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки и шведски език, като текстовете на всеки един от тези езици са еднакво автентични.

      В потвърждение на което упълномощените представители подписаха настоящото споразумение.
      Съставен в Париж на двадесет и трети декември две хиляди и осма година.
      Hecho en París, el veintitrés de diciembre de dos mil ocho.
      V Paříži dne dvacátého třetího prosince dva tisíce osm.
      Udfærdiget i Paris, den treogtyvende december to tusind og otte
      Geschehen zu Paris am dreiundzwanzigsten Dezember zweitausendacht.
      Sõlmitud kahekümne kolmandal detsembril kahe tuhande kaheksandal aastal Pariisis.
      Έγινε στο Παρίσι, στις είκοσι τρεις Δεκεμβρίου δύο χιλιάδες οκτώ.
      Done at Paris, on the twenty-third day of December in the year two thousand and eight.
      Fait à Paris, le vingt-trois décembre deux mil huit.
      Fatto a Parigi, addì ventitré di dicembre duemilaotto
      Parīzē, divtūkstoš astotā gada divdesmit trešajā decembrī.
      Priimta Paryžiuje du tūkstančiai aštuntųjų metų gruodžio dvidešimt trečią dieną.
      Kelt Párizsban, a kétezer-nyolcadik év december havának huszonharmadik napján.
      Magħmul f'Pariġi, fit-tlieta u għoxrin jum ta' Diċembru elfejn u tmienja.
      Gedaan te Parijs op drieëntwintig december tweeduizendacht.
      Sporządzono w Paryżu dnia dwudziestego trzeciego grudnia dwa tysiące ósmego roku.
      Feito em Paris, aos vinte e três de Dezembro de dois mil e oito.
      Încheiat la Paris, la douăzeci și trei decembrie două mii opt.
      V Paríži dvadsiateho tretieho decembra dvetisícosem
      Sestavljeno v Parizu, triindvajsetega decembra leta dva tisoč osem.
      Tehty Pariisissa kahdentenakymmenentenäkolmantena päivänä joulukuuta vuonna kaksituhattakahdeksan.
      Undertecknat i Paris den tjugotredje december tjugohundraåtta.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vārdā
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         За Конфедерация Швейцария
         Por la Confederación Suiza
         Za Švýcarskou konfederaci
         For Det Schweiziske Forbund
         Für die Schweizerische Eidgenossenschaft
         Šveitsi Konföderatsiooni nimel
         Για την Ελβετική Συνομοσπονδία
         For the Swiss Confederation
         Pour la Confédération suisse
         Per la Confederazione svizzera
         Šveices Konfederācijas vārdā
         Šveicarijos Konfederacijos vardu
         a Svájci Államszövetség részéről
         Għall-Konfederazzjoni Żvizzera
         Voor de Zwitserse Bondsstaat
         W imieniu Konfederacji Szwajcarskiej
         Pela Confederação Suíça
         Pentru Confederația Elvețiană
         Za Švajčiarsku konfederáciu
         Za Švicarsko konfederacijo
         Sveitsin valaliiton puolesta
         På Schweiziska edsförbundets vägnar

      (1)  ОВ L 146, 13.6.2003 г., стр. 1.

      (2)  ОВ L 268, 24.9.1991 г., стр. 56.

      (3)  ОВ L 24, 30.1.1998 г., стр. 9.

      (4)  ОВ L 18, 23.1.2003 г., стр. 11.

      (5)  ОВ L 165, 30.4.2004 г., стр. 1.


title: 2007/418/ЕОРешение на Комисията от 14 юни 2007 година относно създаване на група на високо равнище по конкурентоспособността на отрасъла за химикали в Европейския съюз

text:
               16.6.2007

               BG

               Официален вестник на Европейския съюз

               L 156/34

      РЕШЕНИЕ НА КОМИСИЯТА

   от 14 юни 2007 година
   относно създаване на група на високо равнище по конкурентоспособността на отрасъла за химикали в Европейския съюз
   (2007/418/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаването на Европейската общност,
   като има предвид, че:

               (1)

               Съгласно член 157, параграф 1 от Договора, Общността и държавите-членки трябва да гарантират необходимите условия за конкурентоспособността на промишлеността на Общността. Член 157, параграф 2 призовава държавите-членки да се консултират взаимно, съгласувано с Комисията, и когато е необходимо, да координират своите действия. Комисията може да предприема всякакви полезни инициативи за насърчаване на тази координация.

               (2)

               В съобщението си „Изпълнение на Лисабонската програма на Общността: Политическа рамка за укрепване на производството в ЕС — към един по-интегриран подход за индустриална политика“ (1), Комисията съобщи за намерението си да създаде група на високо равнище по конкурентоспособността на европейския отрасъл за химикали.

               (3)

               Следователно е необходимо да се създаде експертна група в областта на конкурентоспособността на европейския отрасъл за химикали и да се определят нейните задачи и структура.

               (4)

               Основната задача на групата следва да бъде провеждането на икономически и статистически анализ на факторите, които определят бързите структурни промени в сектора на химикалите, както и на други фактори, които влияят на конкурентните позиции на европейския отрасъл за химикали. Въз основа на този анализ групата трябва да формулира пакет от специфични за сектора стратегически препоръки с оглед насърчаването на конкурентоспособността на отрасъла за химикали в съответствие с целите за устойчиво развитие. Като се има пред вид, че Регламент (ЕО) № 1907/2006 на Европейския парламент и на Съвета (2) относно регистрацията, оценката, разрешаването и ограничаването на химични вещества и препарати (REACH) влиза в сила на 1 юни 2007 г., а оперативните ѝ разпоредби ще се прилагат само след 12 месеца, би било нецелесъобразно да се разглеждат въпроси, пряко свързани с REACH.

               (5)

               Групата трябва да бъде съставена от представители на Комисията, държавите-членки, Европейския парламент и заинтересувани страни, главно от отрасъла за химикали и потребители по веригата, както и от гражданското общество, избрани inter alia измежду представители на потребителите, синдикатите, неправителствените организации и изследователските/академичните институции.

               (6)

               Трябва да се определят правила за разкриване на информация от членове на групата, без да се засягат правилата на Комисията относно сигурността, определени в приложението към Решение 2001/844/ЕО, ЕОВС, Евратом на Комисията (3).

               (7)

               Личните данни на членовете на групата трябва да се обработват в съответствие с Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (4).

               (8)

               Целесъобразно е да се определи период за прилагането на това решение. Комисията своевременно ще разгледа възможността за удължаване на срока,

         РЕШИ:
   Член 1
   Група на високо равнище по конкурентоспособността на отрасъла за химикали в Европейския съюз
   Създава се, от деня на приемането на настоящото решение, група на високо равнище по конкурентоспособността на отрасъла за химикали в Европейския съюз, наричана по-нататък „групата“.
   Член 2
   Мисия
   1.   Групата работи по въпроси, определящи конкурентоспособността на отрасъла за химикали на Общността. По-специално, мисията ѝ е:

               а)

               да извършва икономически и статистически анализ на факторите, които определят структурните промени в отрасъла за химикали, както и на други фактори, които влияят на конкурентните позиции на европейския отрасъл за химикали;

               б)

               да подпомага Комисията при решаването на въпроси, свързани с конкурентоспособността на отрасъла за химикали;

               в)

               да формулира пакет от специфични за сектора стратегически препоръки, насочени към отговорните за вземане на решения на общностно и национално равнище, отрасъла и гражданското общество.

         2.   Групата не обсъжда въпроси, касаещи пряко Регламент (ЕО) № 1907/2006 по отношение на REACH, и не дава оценка за функционирането му.
   Член 3
   Консултация
   1.   Комисията може да се консултира с групата по всеки въпрос, свързан с конкурентоспособността на химическата промишленост на ЕС.
   2.   Председателят на групата може да препоръча, че е желателно Комисията да се консултира с нея по определен въпрос.
   Член 4
   Членство и назначения
   1.   Членовете на групата се назначават от Комисията измежду висококвалифицирани специалисти с компетентност и отговорности в области, свързани с конкурентоспособността на европейския отрасъл за химикали.
   2.   Групата се състои от 31 членове — представители на Комисията, Европейския парламент, държавите-членки, отрасъла и гражданското общество.
   3.   Членовете на групата се назначават въз основа на компетентността им в лично качество. Всеки член на групата номинира персонален представител за подготвителната подгрупа, наричана по-нататък „подгрупата „шерпа““.
   4.   Членовете се назначават за мандат от две години, който може да бъде подновен, и изпълняват задълженията си, докато бъдат заменени в съответствие с параграф 5 или докато не изтече мандатът им.
   5.   Могат да се заменят членове за времето до приключване на мандата им в следните случаи:

               а)

               при подаване на оставка от членовете;

               б)

               когато даден член не е повече в състояние да допринася ефективно за работата на групата;

               в)

               когато даден член не отговаря на изискванията на член 287 от Договора;

         6.   Имената на членовете се публикуват на интернет страницата на ГД „Предприятия и промишленост“. Имената на членовете се набират, обработват и публикуват в съответствие с разпоредбата на Регламент (ЕО) № 45/2001.
   Член 5
   Функциониране
   1.   Групата се председателства от Комисията.
   2.   Подгрупата „шерпа“ подготвя дискусиите, становищата и препоръките за действие и/или стратегическите мерки, които се препоръчват от групата. Тя работи в тясна връзка със службите на Комисията за подготовка на заседанията на групата.
   3.   Със съгласието на Комисията групата може да създава ad hoc групи по конкретни въпроси въз основа на определен от групата мандат. Такива групи се разпускат веднага след изпълнение на мандата им.
   4.   Представител на Комисията може да поиска експерти или наблюдатели с определена компетентност по дадена тема от дневния ред да участват в работата на групата или в обсъжданията на подгрупите и ad hoc групите, ако според Комисията това е необходимо и полезно.
   5.   Информацията, получена в резултат от участието в обсъжданията или работата на групата, ad hoc групите или подгрупите, не се разкрива, ако по мнение на Комисията тази информация засяга въпроси от поверителен характер.
   6.   Групата, подгрупата „шерпа“ и други подгрупи обикновено заседават в сградите на Комисията в съответствие с определените от нея процедури и график. Комисията осигурява секретарски услуги. Заседанията на групата и нейните подгрупи могат да се посещават и от други длъжностни лица на Комисията, заинтересовани от разискванията.
   7.   Групата приема свои процедурни правила въз основа на стандартните процедурни правила, приети от Комисията.
   8.   Комисията може да отпечатва или да публикува в Интернет обобщения, заключения, частични заключения или работни документи на групата на автентичния език на съответните документи. Протоколите и междинните доклади ще могат да се намерят на изготвен за целта уебсайт. Заключителният доклад се публикува наскоро след заключителното заседание на групата.
   Член 6
   Възстановяване на разходите
   Комисията възстановява разходите за път и при необходимост дневните разходи на членовете, членовете на подгрупата „шерпа“, експертите и наблюдателите във връзка с дейностите на групата съгласно правилата на Комисията за компенсации на външни експерти.
   На членовете на групата, подгрупата „шерпа“, експертите и наблюдателите не се заплаща възнаграждение за предоставените услуги.
   Разходите за заседанията се изплащат в рамките на годишния бюджет, отпуснат на групата от компетентния отдел на Комисията.
   Член 7
   Приложение
   Настоящото решение се прилага до две години от приемането му.

      Съставено в Брюксел на 14 юни 2007 година.

            За Комисията

         Günter VERHEUGEN

            Заместник-председател

      (1)  СОМ(2005) 474 от октомври 2005 г.

      (2)  ОВ L 396, 30.12.2006 г., стр. 1, поправен в ОВ L 136, 29.5.2007 г., стр. 3.

      (3)  ОВ L 317, 3.12.2001 г., стр. 1. Решение, последно изменено с Решение 2006/548/ЕО, Евратом (ОВ L 215, 5.8.2006 г., стр. 38).

      (4)  ОВ L 8, 12.1.2001 г., стр. 1.


title: Решение на Съвета от 12 юли 2016 година за подновяване на Управителния съвет на Европейския център за развитие на професионалното обучение

text:
               26.7.2016

               BG

               Официален вестник на Европейския съюз

               C 271/2

         РЕШЕНИЕ НА СЪВЕТА
   от 12 юли 2016 година
   за подновяване на Управителния съвет на Европейския център за развитие на професионалното обучение
   (2016/C 271/02)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Регламент (ЕИО) № 337/75 на Съвета от 10 февруари 1975 г. за създаване на Европейски център за развитие на професионалното обучение, и по-специално член 4 от него (1),
   като взе предвид представената от правителството на Гърция кандидатура,
   като има предвид, че:

               (1)

               С решенията си от 14 юли 2015 г. (2) и 14 септември 2015 г. (3) Съветът назначи членовете на Управителния съвет на Европейския център за развитие на професионалното обучение за периода от 18 септември 2015 г. до 17 септември 2018 г.

               (2)

               След оставката на г-н Dimitrios CHASAPIS се освободи място за Гърция за член на Управителния съвет на Центъра от категорията на представителите на правителствата.

               (3)

               Следва да бъдат назначени членове на Управителния съвет на посочения по-горе център за остатъка от настоящия мандат, който изтича на 17 септември 2018 г.,

         ПРИЕ НАСТОЯЩОТО РЕШЕНИЕ:
   Член 1
   Посоченото по-долу лице се назначава за член на Управителния съвет на Европейския център за развитие на професионалното обучение за остатъка от мандата, който изтича на 17 септември 2018 г.:
   ПРЕДСТАВИТЕЛИ НА ПРАВИТЕЛСТВАТА:

               ГЪРЦИЯ

               Г-н Pafsanias PAPAGEORGIOU

         Член 2
   Настоящото решение се публикува за сведение в Официален вестник на Европейския съюз.

      Съставено в Брюксел на 12 юли 2016 година.

            За Съвета

            Председател

         P. KAŽIMÍR

      (1)  ОВ L 39, 13.2.1975 г., стр. 1.

      (2)  ОВ C 232, 16.7.2015 г., стр. 2.

      (3)  ОВ C 305, 16.9.2015 г., стр. 2.


title: Решение (ОВППС) 2015/1916 на Комитета по политика и сигурност от 20 октомври 2015 година за създаване на Комитет на участващите държави за мисията на Европейския съюз по линия на ОПСО в Мали (EUCAP Sahel Mali) (EUCAP SAHEL Mali/3/2015)

text:
               24.10.2015

               BG

               Официален вестник на Европейския съюз

               L 280/28

         РЕШЕНИЕ (ОВППС) 2015/1916 НА КОМИТЕТА ПО ПОЛИТИКА И СИГУРНОСТ
   от 20 октомври 2015 година
   за създаване на Комитет на участващите държави за мисията на Европейския съюз по линия на ОПСО в Мали (EUCAP Sahel Mali) (EUCAP SAHEL Mali/3/2015)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Решение 2014/219/ОВППС на Съвета от 15 април 2014 г. относно мисия на Европейския съюз по линия на ОПСО в Мали (EUCAP Sahel Mali) (1),
   като има предвид, че:

               (1)

               Съгласно член 10, параграф 3 от Решение 2014/219/ОВППС Съветът оправомощи Комитета по политика и сигурност (КПС) да взема съответните решения за създаване на Комитет на участващите държави (КУД) за EUCAP Sahel Mali.

               (2)

               В заключенията на Европейския съвет от Гьотеборг от 15 и 16 юни 2001 г. се установяват водещите принципи и условия за участието на трети държави в полицейски мисии. На 10 декември 2002 г. Съветът одобри документ, озаглавен „Консултации и условия за участието на държави извън ЕС в граждански операции на ЕС за управление на кризи“, в който допълнително се конкретизират условията за участие на трети държави в граждански операции за управление на кризи, включително създаването на КУД.

               (3)

               КУД следва да бъде форум за обсъждане с участващите трети държави на всички проблеми, свързани с ежедневното управление на EUCAP Sahel Mali. КПС, който упражнява политическия контрол и стратегическото ръководство на EUCAP Sahel Mali, следва да взема предвид становищата, изразени от КУД,

         ПРИЕ НАСТОЯЩОТО РЕШЕНИЕ:
   Член 1
   Създаване
   1.   Създава се Комитет на участващите държави (КУД) за мисията на Европейския съюз по линия на ОПСО в Мали (EUCAP Sahel Mali).
   2.   Мандатът на КУД е определен в документа, озаглавен „Консултации и условия за участието на държави извън ЕС в граждански операции на ЕС за управление на кризи“.
   Член 2
   Състав
   1.   Членове на КУД са:

               а)

               представителите на всички държави членки; и

               б)

               представителите на третите държави, които участват в EUCAP SAHEL Mali и имат собствен принос.

         2.   На заседанията на КУД може да присъства и представител на Европейската комисия.
   Член 3
   Предоставяне на информация от ръководителя на мисията
   Ръководителят на мисията редовно изпраща информация на КУД.
   Член 4
   Председател
   КУД се председателства от върховния представител на Съюза по въпросите на външните работи и политиката на сигурност или от негов представител.
   Член 5
   Заседания
   1.   КУД се свиква редовно от председателя. Когато обстоятелствата го изискват, могат да бъдат свиквани извънредни заседания по инициатива на председателя или по искане на член на КУД.
   2.   Председателят разпраща предварително проекта за дневен ред и документите, свързани със заседанието. Председателят отговаря за информирането на КПС за резултатите от обсъжданията в КУД.
   Член 6
   Поверителност
   1.   В съответствие с Решение 2013/488/ЕС на Съвета (2) по отношение на заседанията и работата на КУД се прилагат правилата на Съвета относно сигурността. По-специално представителите в КУД преминават подходящо проучване за надеждност.
   2.   По отношение на обсъжданията на КУД се прилага задължението за служебна тайна, освен ако КУД не реши друго с единодушие.
   Член 7
   Влизане в сила
   Настоящото решение влиза в сила в деня на приемането му.

      Съставено в Брюксел на 20 октомври 2015 година.

            За Комитета по политика и сигурност

            Председател

         W. STEVENS

      (1)  ОВ L 113, 16.4.2014 г., стр. 21.

      (2)  Решение 2013/488/ЕС на Съвета от 23 септември 2013 г. относно правилата за сигурност за защита на класифицирана информация на ЕС (ОВ L 274, 15.10.2013 г., стр. 1).


title: Решение на Съвета от 15 юни 2009 година за назначаване на член от Испания и заместник-член от Испания в Комитета на регионите

text:
               17.6.2009

               BG

               Официален вестник на Европейския съюз

               C 137/2

      РЕШЕНИЕ НА СЪВЕТА

   от 15 юни 2009 година
   за назначаване на член от Испания и заместник-член от Испания в Комитета на регионите
   2009/C 137/02
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 263 от него,
   като взе предвид предложението на правителството на Испания,
   като има предвид, че:

               (1)

               На 24 януари 2006 г. Съветът прие Решение 2006/116/ЕО за назначаване на членове и заместник-членове на Комитета на регионите за периода от 26 януари 2006 г. до 25 януари 2010 г. (1)

               (2)

               След изтичането на мандата на г-н Emilio PÉREZ TOURIŇO се освободи едно място за член на Комитета на регионите. След изтичането на мандата на г-н Julio César FERNÁNDEZ MATO се освободи едно място за заместник-член на Комитета на регионите,

         РЕШИ:
   Член 1
   Назначават се в Комитета на регионите за остатъка от мандата, а именно до 25 януари 2010 г.:

               а)

               за член:

                           —

                           г-н Alberto NUŇEZ FEIJOO, Presidente de la Xunta de Galicia, Galicia,

                     и

               б)

               за заместник-член:

                           —

                           г-н Jesús GAMALLO ALLER, Director General de Relaciones Exteriores y con la Unión Europea, Galicia,

         Член 2
   Настоящото решение поражда действие от деня на приемането му.

      Съставено в Люксембург на 15 юни 2009 година.

            За Съвета

            Председател

         J. ŠEBESTA

      (1)  ОВ L 56, 25.2.2006 г., стр. 75.


title: 2009/433/ЕО: Решение на Съвета от 5 май 2009 година относно присъединяването на Европейската общност към правило № 61 на Икономическата комисия за Европа на Организацията на обединените нации относно единни разпоредби за одобряване на превозните средства с търговска цел по отношение на външните изпъкнали части пред задния панел на кабината

text:
               9.6.2009

               BG

               Официален вестник на Европейския съюз

               L 144/24

      РЕШЕНИЕ НА СЪВЕТА

   от 5 май 2009 година
   относно присъединяването на Европейската общност към правило № 61 на Икономическата комисия за Европа на Организацията на обединените нации относно единни разпоредби за одобряване на превозните средства с търговска цел по отношение на външните изпъкнали части пред задния панел на кабината
   (2009/433/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност,
   като взе предвид Решение 97/836/ЕО на Съвета от 27 ноември 1997 г. с оглед на присъединяването на Европейската общност към Споразумението на Икономическата комисия за Европа на Организацията на обединените нации за приемане на единни технически предписания за колесните превозни средства, оборудване и части, които могат да се монтират и/или да се използват на колесните превозни средства, и условията за взаимно признаване на одобренията, получени въз основа на тези предписания („Ревизираното споразумение от 1958 г.“) (1), и по-специално член 3, параграф 3 и член 4, параграф 2, второ тире от него,
   като взе предвид предложението на Комисията,
   като взе предвид съгласието на Европейския парламент,
   като има предвид, че:

               (1)

               Стандартизираните изисквания на правило № 61 на Икономическата комисия за Европа на Организацията на обединените нации относно единни разпоредби за одобряване на превозни средства с търговска цел по отношение на външните изпъкнали части пред задния панел на кабината („правило № 61“) са предназначени да премахнат техническите бариери, препятстващи търговията с моторни превозни средства между договарящите страни, и да гарантират, че тези превозни средства предлагат висока степен на безопасност и защита.

               (2)

               Правило № 61 е нотифицирано на договарящите страни и е влязло в сила по отношение на всички договарящи страни, които не са нотифицирали своето несъгласие до датата или датите, посочени в правилото, допълнено към Ревизираното споразумение от 1958 г.

               (3)

               Правило № 61 следва да бъде включено в системата за одобрение на моторни превозни средства и по този начин да се добави към действащото законодателство на Общността,

         РЕШИ:
   Член 1
   1.   Европейската общност се присъединява към правило № 61 на Икономическата комисия за Европа на Организацията на обединените нации относно единни разпоредби за одобряване на превозни средства с търговска цел по отношение на външните изпъкнали части пред задния панел на кабината.
   2.   Текстът на правилото е приложен към настоящото решение (2).
   Член 2
   В съответствие с разпоредбите на членове 35 и 36 от Директива 2007/46/ЕО на Европейския парламент и на Съвета от 5 септември 2007 г. за създаване на рамка за одобрение на моторните превозни средства и техните ремаркета, както и на системи, компоненти и отделни технически възли, предназначени за такива превозни средства (3) се признава съответствието между изискванията на правило № 61 на Икономическата комисия за Европа на Организацията на обединените нации и тези на Директива 92/114/ЕИО на Съвета от 17 декември 1992 г. относно външните издатини, разположени пред задната преграда на кабината на моторни превозни средства от категория N (4).

      Съставено в Брюксел на 5 май 2009 година.

            За Съвета

            Председател

         M. KALOUSEK

      (1)  ОВ L 346, 17.12.1997 г., стр. 78.

      (2)  Посоченото правило се публикува в следващ брой на Официален вестник.

      (3)  ОВ L 263, 9.10.2007 г., стр. 1.

      (4)  ОВ L 409, 31.12.1992 г., стр. 17.


title: 2009/448/ЕО: Решение на Съвета от 28 май 2009 година за изменение на Решение 1999/70/ЕО относно външните одитори на националните централни банки по отношение на външния одитор на De Nederlandsche Bank

text:
               12.6.2009

               BG

               Официален вестник на Европейския съюз

               L 149/64

      РЕШЕНИЕ НА СЪВЕТА

   от 28 май 2009 година
   за изменение на Решение 1999/70/ЕО относно външните одитори на националните централни банки по отношение на външния одитор на De Nederlandsche Bank
   (2009/448/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Протокола за устава на Европейската система на централните банки и на Европейската централна банка, приложен към Договора за създаване на Европейската общност, и по-специално член 27.1 от него,
   като взе предвид Препоръка ECB/2009/8/ на Европейската централна банка от 3 април 2009 г. до Съвета на Европейския съюз относно външните одитори на De Nederlandsche Bank (1),
   като има предвид, че:

               (1)

               Отчетите на Европейската централна банка (ЕЦБ) и на националните централни банки на Евросистемата се проверяват от независими външни одитори, препоръчани от Управителния съвет на ЕЦБ и одобрени от Съвета на Европейския съюз.

               (2)

               На 12 юли 2005 г. Josephus Andreas Nijhuis, регистриран счетоводител и председател на борда на PricewaterhouseCoopers Accountants N.V., който действа в личното си качество, беше назначен за външен одитор на De Nederlandsche Bank от финансовата 2005 година за неопределен период, като този период е предмет на потвърждаване всяка година.

               (3)

               Г-н Nijhuis подаде оставка от PricewaterhouseCoopers Accountants N.V., считано от 1 октомври 2008 г.; поради това е необходимо да бъде назначен нов одитор.

               (4)

               De Nederlandsche Bank избра PricewaterhouseCoopers Accountants N.V. за свой външен одитор за финансовите години от 2008 до 2011.

               (5)

               Управителният съвет на ЕЦБ препоръча PricewaterhouseCoopers Accountants N.V. за външен одитор на De Nederlandsche Bank за финансовите години от 2008 до 2011.

               (6)

               Целесъобразно е да се приеме препоръката на Управителния съвет на ЕЦБ и Решение 1999/70/ЕО (2) да бъде съответно изменено,

         РЕШИ:
   Член 1
   Член 1, параграф 8 от Решение 1999/70/ЕО се заменя със следното:

      „8.   PricewaterhouseCoopers Accountants N.V. се одобрява за външен одитор на De Nederlandsche Bank за финансовите години от 2008 до 2011.“

   Член 2
   Настоящото решение се нотифицира на ЕЦБ.
   Член 3
   Настоящото решение се публикува в Официален вестник на Европейския съюз.

      Съставено в Брюксел на 28 май 2009 година.

            За Съвета

            Председател

         V. TOŠOVSKÝ

      (1)  ОВ С 93, 22.4.2009 г., стр. 1.

      (2)  ОВ L 22, 29.1.1999 г., стр. 69.


title: Решение на Съвета от 21 май 1997 година относно сключването на Споразумение между Европейската общност и Съединените американски щати за прекурсори и химически вещества, използвани често за незаконно производство на наркотици или психотропни вещества

text:
Важна правна забележка

|

31997D0389

Официален вестник n° L 164 , 21/06/1997 стр. 0022 - 0023 специално чешко издание глава 11 том 26 стр. 108  - 109 специално испанско издание глава 11 том 26 стр. 108  - 109 специално унгарско издание глава 11 том 26 стр. 108  - 109 специално литвийско издание глава 11 том 26 стр. 108  - 109 LV.ES глава 11 том 26 стр. 108  - 109 MT.ES глава 11 том 26 стр. 108  - 109 PL.ES глава 11 том 26 стр. 108  - 109 SK.ES глава 11 том 26 стр. 108  - 109 специално словенско издание глава 11 том 26 стр. 108  - 109

		19970521Решение на Съветаот 21 май 1997 годинаотносно сключването на Споразумение между Европейската общност и Съединените американски щати за прекурсори и химически вещества, използвани често за незаконно производство на наркотици или психотропни вещества(97/389/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 113, заедно с първото изречение на член 228, параграф 2 и член 228, параграф 4 от него,като взе предвид предложението на Комисията,като има предвид, че на 25 септември 1995 г. Съветът упълномощи Комисията да води преговори от името на Общността за споразумения за контрол на прекурсори за наркотици и химически вещества с държавите-членки на Организацията на американските държави (ОАД);като има предвид, че в Трансатлантическия дневен ред в отношенията между ЕО и САЩ се посочва като приоритетен въпросът за сключването на споразумение за прекурсори за наркотици, което да съдържа конкретен механизъм за консултации преди експедиция;като има предвид, че Комисията въз основа на тези пълномощия и разпоредбите на Трансатлантическия дневен ред приключи преговорите със Съединените американски щати на 11 април 1997 г.;като има предвид, че е подходящо Съветът да упълномощи Комисията, след консултации със специален комитет, назначен от Съвета, да одобрява от името на Общността изменения на споразумението, когато в него се предвижда те да бъдат приети от Съвместна група за последващи действия; като има предвид обаче, че тези правомощия са ограничени до измененията на приложенията към споразумението, доколкото то засяга вече обхванатите вещества от законодателството на Общността за прекурсорите за наркотици и химически вещества;като има предвид, че споразумението следва да бъде одобрено,РЕШИ:Член 1Споразумението между Европейската общност и Съединените американски щати за прекурсори и химически вещества, използвани често за незаконно производство на наркотици или психотропни вещества се одобрява от името на Общността.Текстът на споразумението се прилага към настоящето решение.Член 21. В Съвместната група за последващи действия съгласно член 11 от споразумението, Общността се представлява от Комисията, подпомагана от представители на държавите-членки.2. Комисията е упълномощена да одобрява от името на Общността измененията на приложенията към споразумението, одобрени от Съвместната група за последващи действия, съгласно изложената процедура в член 12 от въпросното споразумение.Комисията се подпомага в тази задача от специален комитет, определен от Съвета.3. Правомощията, споменати в параграф 2, се ограничават до онези вещества, които вече са обхванати от съответното законодателство на Общността относно прекурсорите за наркотици и химически вещества.Член 3Председателят на Съвета се упълномощава с настоящия документ да посочи лицето, овластено да подпише споразумението с цел обвързване на Общността [1].Настоящото решение се публикува в Официален вестник на Европейските общности.Съставено в Брюксел на 21 май 1997 година.За СъветаПредседателM. Patijn[1] ОВ L 164, 21.6.1997 г., стр. 35.--------------------------------------------------


title: 2008/356/ОВППС: Решение EULEX/2/2008 на Комитета по политика и сигурност от 22 април 2008 година за създаване на Комитет на участващите държави в мисията на Европейския съюз в областта на върховенството на закона в Косово (EULEX KOSOVO)

text:
               6.5.2008

               BG

               Официален вестник на Европейския съюз

               L 118/33

      РЕШЕНИЕ EULEX/2/2008 НА КОМИТЕТА ПО ПОЛИТИКА И СИГУРНОСТ

   от 22 април 2008 година
   за създаване на Комитет на участващите държави в мисията на Европейския съюз в областта на върховенството на закона в Косово (EULEX KOSOVO)
   (2008/356/ОВППС)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 25, трета алинея от него,
   като взе предвид Съвместно действие 2008/124/ОВППС на Съвета от 4 февруари 2008 г. относно мисията на Европейския съюз в областта на върховенството на закона в Косово (1) (EULEX KOSOVO) и по-специално член 13, параграф 3 от него,
   като има предвид, че:

               (1)

               Съгласно член 13, параграф 3 от Съвместно действие 2008/124/ОВППС, Съветът оправомощи Комитета по политика и сигурност (КПС) да вземе съответните решения за създаване на Комитет на участващите държави за EULEX KOSOVO.

               (2)

               В заключенията на Европейския съвет от Гьотеборг от 15 и 16 юни 2001 г. се установяват водещите принципи и условия за участието на трети държави в полицейски мисии. На 10 декември 2002 г., Съветът одобри „Консултации и условия за участието на държави извън ЕС в граждански операции на ЕС за управление на кризи“, в които допълнително се конкретизират условията за участие на трети държави в граждански операции по управление на кризи, включително учредяването на Комитет на участващите държави.

               (3)

               Комитетът на участващите държави за EULEX KOSOVO ще играе ключова роля в ежедневното управление на мисията. Той ще бъде основния форум за обсъждане на всички проблеми, свързани с ежедневното управление на мисията. КПС, който упражнява политическия контрол и стратегическо ръководство на мисията, трябва да взема предвид становищата на Комитета на участващите държави,

         РЕШИ:
   Член 1
   Създаване
   Създава се Комитет на участващите държави (КУД) за EULEX KOSOVO.
   Член 2
   Функции
   1.   КУД може да изразява становища, които ще се вземат предвид от КПС, който осъществява политическия контрол и стратегическото ръководство на EULEX KOSOVO.
   2.   Общите условия за реда на работа на КУД са установени в документа, озаглавен „Консултации и условия за участието на държави извън ЕС в граждански операции на ЕС за управление на кризи“.
   Член 3
   Състав
   1.   Всички държави-членки на ЕС имат право да присъстват на обсъжданията в КУД, но единствено участващите държави ще участват в ежедневното управление на EULEX KOSOVO. Представители на трети държави, участващи в EULEX KOSOVO, могат да присъстват на заседанията на КУД. Представител на Европейската комисия също може да присъства на заседанията на КУД.
   2.   КУД редовно получава информация от ръководителя на Мисията.
   Член 4
   Председател
   За EULEX KOSOVO, в съответствие с „Консултации и условия за участието на държави извън ЕС в граждански операции на ЕС за управление на кризи“, КУД ще се председателства от представител на генералния секретар/върховен представител в тясно сътрудничество с Председателството.
   Член 5
   Заседания
   1.   КУД се свиква редовно от председателя. Когато обстоятелствата го изискват, могат да бъдат свиквани извънредни заседания по инициатива на председателя или по искане на представител на участваща държава.
   2.   Председателят предварително разпространява проект на дневен ред и документите за заседанието. Председателят отговаря за предаване на КПС на резултата от обсъжданията в КУД.
   Член 6
   Поверителност
   1.   Правилата относно сигурността на Съвета се прилагат по отношение на заседанията и работата на КУД. По-специално, представителите в КУД притежават съответно разрешение за достъп до класифицирана информация.
   2.   Обсъжданията в Комитета се подчиняват на задължението за опазване на служебна тайна.
   Член 7
   Пораждане на действие
   Настоящото решение поражда действие в деня на приемането му.

      Съставено в Брюксел на 22 април 2008 година.

            За Комитета по политика и сигурност

            Председател

         M. IPAVIC

      (1)  ОВ L 42, 16.2.2008 г., стр. 92.


title: 2009/340/ЕО: Решение на Съвета от 16 март 2009 година за назначаване на член и заместник-член от Швеция в Комитета на регионите

text:
               24.4.2009

               BG

               Официален вестник на Европейския съюз

               L 104/33

      РЕШЕНИЕ НА СЪВЕТА

   от 16 март 2009 година
   за назначаване на член и заместник-член от Швеция в Комитета на регионите
   (2009/340/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 263 от него,
   като взе предвид предложението на правителството на Швеция,
   като има предвид, че:

               (1)

               На 24 януари 2006 г. Съветът прие Решение 2006/116/ЕО за назначаване на членове и заместник-членове на Комитета на регионите за периода от 26 януари 2006 г. до 25 януари 2010 г. (1)

               (2)

               След оставката на г-жа Ann BESKOW се освободи едно място за член на Комитета на регионите. С назначаването на г-жа Yoomi RENSTRÖM за член на Комитета на регионите се освобождава едно място за заместник-член на Комитета на регионите,

         РЕШИ:
   Член 1
   Назначават се в Комитета на регионите за остатъка от мандата, а именно до 25 януари 2010 г.:

               а)

               за член:

                           —

                           г-жа Yoomi RENSTRÖM, Ovanåker kommun (промяна в длъжността),

                     и

               б)

               за заместник-член:

                           —

                           г-жа Ewa LINDSTRAND, Ledamot i kommunfullmäktige, Timrå kommun.

         Член 2
   Настоящото решение поражда действие от датата на приемането му.

      Съставено в Брюксел на 16 март 2009 година.

            За Съвета

            Председател

         A. VONDRA

      (1)  ОВ L 56, 25.2.2006 г., стр. 75.


title: 2009/702/ЕО: Решение на Съвета от 7 септември 2009 година за назначаване на един член от Австрия в Комитета на регионите

text:
               12.9.2009

               BG

               Официален вестник на Европейския съюз

               L 241/8

      РЕШЕНИЕ НА СЪВЕТА

   от 7 септември 2009 година
   за назначаване на един член от Австрия в Комитета на регионите
   (2009/702/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 263 от него,
   като взе предвид предложението на правителството на Австрия,
   като има предвид, че:

               (1)

               На 24 януари 2006 г. Съветът прие Решение 2006/116/ЕО за назначаване на членове и заместник-членове на Комитета на регионите за периода от 26 януари 2006 г. до 25 януари 2010 г. (1)

               (2)

               След оставката на г-н Erwin MOHR се освободи едно място за член на Комитета на регионите,

         РЕШИ:
   Член 1
   Преназначава се за член на Комитета на регионите за остатъка от мандата, а именно до 25 януари 2010 г.:
   г-н Erwin MOHR, Gemeinderat in Markt Wolfurt (промяна на мандата).
   Член 2
   Настоящото решение поражда действие в деня на приемането му.

      Съставено в Брюксел на 7 септември 2009 година.

            За Съвета

            Председател

         E. ERLANDSSON

      (1)  ОВ L 56, 25.2.2006 г., стр. 75.


title: 2014/163/ЕС: Решение на Съвета от 18 ноември 2013 година за сключване на Протокол към Евро-средиземноморското споразумение за асоцииране между Европейските общности и техните държави-членки, от една страна, и Хашемитското кралство Йордания, от друга страна, относно Рамково споразумение между Европейския съюз и Хашемитското кралство Йордания за общите принципи на участие на Хашемитското кралство Йордания в програми на Съюза

text:
               25.3.2014

               BG

               Официален вестник на Европейския съюз

               L 89/6

      РЕШЕНИЕ НА СЪВЕТА

   от 18 ноември 2013 година
   за сключване на Протокол към Евро-средиземноморското споразумение за асоцииране между Европейските общности и техните държави-членки, от една страна, и Хашемитското кралство Йордания, от друга страна, относно Рамково споразумение между Европейския съюз и Хашемитското кралство Йордания за общите принципи на участие на Хашемитското кралство Йордания в програми на Съюза
   (2014/163/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 217 във връзка с член 218, параграф 6, буква а) и член 218, параграф 8, първа алинея от него,
   като взе предвид предложението на Европейската комисия,
   като взе предвид съгласието на Европейския парламент,
   като имат предвид, че:

               (1)

               Протоколът към Евро-средиземноморското споразумение за асоцииране между Европейските общности и техните държави-членки, от една страна, и Хашемитското кралство Йордания, от друга страна, относно Рамково споразумение между Европейския съюз и Хашемитското кралство Йордания за общите принципи на участие на Хашемитското кралство Йордания в програми на Съюза („Протоколът“) беше подписан от името на Съюза на 19 декември 2012 г.

               (2)

               Протоколът следва да бъде одобрен,

         ПРИЕ НАСТОЯЩОТО РЕШЕНИЕ:
   Член 1
   Протоколът към Евро-средиземноморското споразумение за асоцииране между Европейските общности и техните държави-членки, от една страна, и Хашемитското кралство Йордания, от друга страна, относно Рамково споразумение между Европейския съюз и Хашемитското кралство Йордания за общите принципи на участие на Хашемитското кралство Йордания в програми на Съюза („Протоколът“) се одобрява от името на Съюза (1).
   Член 2
   Председателят на Съвета представя от името на Съюза уведомлението, предвидено в член 10 от Протокола (2).
   Член 3
   Настоящото решение влиза в сила в деня на приемането му.

      Съставено в Брюксел на 18 ноември 2013 година.

            За Съвета

            Председател

         C. ASHTON

      (1)  Протоколът е публикуван в ОВ L 117, 27.4.2013 г., стр. 2 заедно с решението за подписване.

      (2)  Датата на влизане в сила на Протокола ще бъде публикувана в Официален вестник на Европейския съюз от Генералния секретариат на Съвета.


title: Решение (ЕС, Евратом) 2015/578 на представителите на правителствата на държавите-членки от 1 април 2015 година за назначаване на съдии и генерални адвокати в Съда на Европейския съюз

text:
               11.4.2015

               BG

               Официален вестник на Европейския съюз

               L 96/11

         РЕШЕНИЕ (ЕС, Евратом) 2015/578 НА ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ
   от 1 април 2015 година
   за назначаване на съдии и генерални адвокати в Съда на Европейския съюз
   ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ — ЧЛЕНКИ НА ЕВРОПЕЙСКИЯ СЪЮЗ,
   като взеха предвид Договора за Европейския съюз, и по-специално член 19 от него,
   като взеха предвид Договора за функционирането на Европейския съюз, и по-специално членове 253 и 255 от него,
   като взеха предвид Договора за създаване на Европейската общност за атомна енергия, и по-специално член 106а, параграф 1 от него,
   като имат предвид, че:

               (1)

               Мандатът на четиринадесет съдии и четирима генерални адвокати в Съда на Европейския съюз изтича на 6 октомври 2015 г. Освен това броят на генералните адвокати в Съда на Европейския съюз се установява на единадесет, считано от 7 октомври 2015 г., с Решение 2013/336/ЕС на Съвета (1). За периода от 7 октомври 2015 г. до 6 октомври 2021 г. следва да се пристъпи към назначения.

               (2)

               Г-н Lars BAY LARSEN, г-н François BILTGEN, г-н Endre JUHÁSZ, г-жа Küllike JÜRIMÄE, г-н Siniša RODIN, г-н Allan ROSAS, г-н Marek SAFJAN и г-н Daniel ŠVÁBY бяха предложени за подновяване на длъжността им на съдии в Съда на Европейския съюз. Г-жа Juliane KOKOTT и г-жа Eleanor SHARPSTON бяха предложени за подновяване на длъжността им на генерални адвокати в Съда на Европейския съюз. Освен това кандидатурата на г-н Henrik Saugmandsgaard ØE беше предложена за поста на генерален адвокат в Съда на Европейския съюз.

               (3)

               Комитетът, създаден с член 255 от Договора за функционирането на Европейския съюз, даде становище относно годността на г-н Lars BAY LARSEN, г-н François BILTGEN, г-н Endre JUHÁSZ, г-жа Küllike JÜRIMÄE, г-н Siniša RODIN, г-н Allan ROSAS, г-н Marek SAFJAN и г-н Daniel ŠVÁBY да изпълняват длъжността на съдии в Съда на Европейския съюз, както и относно годността на г-жа Juliane KOKOTT, г-жа Eleanor SHARPSTON и г-н Henrik Saugmandsgaard ØE да изпълняват длъжността на генерални адвокати в Съда на Европейския съюз,

         ПРИЕХА НАСТОЯЩОТО РЕШЕНИЕ:
   Член 1
   За съдии в Съда на Европейския съюз за периода от 7 октомври 2015 г. до 6 октомври 2021 г. се назначават:

               —

               г-н Lars BAY LARSEN,

               —

               г-н François BILTGEN,

               —

               г-н Endre JUHÁSZ,

               —

               г-жа Küllike JÜRIMÄE,

               —

               г-н Siniša RODIN,

               —

               г-н Allan ROSAS,

               —

               г-н Marek SAFJAN,

               —

               г-н Daniel ŠVÁBY.

         Член 2
   За генерални адвокати в Съда на Европейския съюз за периода от 7 октомври 2015 г. до 6 октомври 2021 г. се назначават:

               —

               г-жа Juliane KOKOTT,

               —

               г-н Henrik Saugmandsgaard ØE,

               —

               г-жа Eleanor SHARPSTON.

         Член 3
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 1 април 2015 година.

            Председател

         I. JUHANSONE

      (1)  Решение 2013/336/ЕС на Съвета от 25 юни 2013 г. за увеличаване на броя на генералните адвокати в Съда на Европейския съюз (ОВ L 179, 29.6.2013 г., стр. 92).